 Gàrí : Gàrí ni ohun jíjẹ lẹbú-lẹbú kan tí ó máa ń ní àwọ funfun tabí àwọ òrí tí wọn máa ń ṣe jáde láti ara ẹgẹ tí a tún ń pè ní pákí. Irúfẹ ounjẹ yìí wọpọ ní apá Ìwọ-Oòrùn ilẹ Adúláwọ. Oríṣiríṣi ohun tí wọn pèsè láti ara ǹkan bíi àgbàdo, ìrẹsì, iṣu tàbí ọkà bàbà tí wọn sì sọ di ìyẹfun ni àwọn ẹyà Hausa sábà máa ń pè ní gàrí, tí wọn yóò sì máa fi orúkọ ohun tí wọn fi ṣe ìyẹfun náà kun. Àpẹẹrẹ ni: garin dawa, garin masara, garin alkama, àti bẹẹ bẹẹ lọ.Púpọ nínú àwọn olùgbé àwọn orílẹ-èdè bíi: Nàìjíríà, Gánà, Togo, Benin Republic, Guinea, Cameroon àti Liberia ni wọn sábà ma ń jẹ gàrí gẹgẹ bí oúnjẹ nígbà tí wọn bá fi gàrí tẹ ẹbà tí wọn bá dà á sínú omi gbígbóná tabí kí wọn wà á mu tí wọn bá dà á sínú omi tútù.Láti ṣe gàrí oníyẹfun, wọn yóò bẹ ẹgẹ ní tútù tí wọn yóò si sì fọ ọnù kí wọ tó lọọ nínú ẹrọ. Ẹni tí ó bá wù lè ta epo díẹ si kí àwọnrẹ lè yí padà kúrò ní funfun sí rẹsúrẹsú. Lẹyìn èyí, wọn yóò ko sínú apò tí wọn yóò sì lọ ẹnu àpò tí wọ yóò sì gbé nkan ńlá tí ó wúwo lée kí omi rẹ ó le ro dànù láàrín wákàtí kan sí mẹta. Lẹyìn tí ó bá tí gbẹmi tán, wọn yóò jọọ kí wọn tó bẹrẹ sí ń yan án lórí iná. Lẹyìn tí gàrí bábdélẹ tán, a lè gbe pamọ fún ọpọlọpọ ọjọ fún lílò ọjọ iwájú.A lè fi gàrí tẹ ẹbà nígbà tí wọn bá dà á sínú omi gbígbóná tí a sì ròó mọra wọn dára dára kí ó le lẹ lọwọ., bákan náà ni a lè fi ẹbà yí jẹ oríṣiríṣi ọbẹ èyí tí ó bá wù wá. A lè fi garí ṣe kókóró, èyí jẹ óunjẹ ìpanu kan tí a ma ń kán jẹ tí ó wọpọ ní àwọn ìlú bí Ẹgbá tabí Yewa, Ìpínlẹ Abia, ìpínlẹ Rivers, Ìpínlẹ Anambra àti bẹẹ bẹẹ lọ. Ọpọ ìgbà ni wọn ma ń fi èlùbọ àgbàdo.Oríṣiríṣi ìrísi ni gàrí ma ń ní, ó lè jẹ èyí tí ó kúná, tabí kí ó má kúná, èyíkéyí tí ó bá jè níbẹ ni ó ṣe é jẹ bí ońjẹ.A lè mu gàrí nínú omi tútù nígbà tí a lè fi ṣúgà, oyin, ẹpà àti mílíkì mu ú. Bá kan náà ni a lè jẹ gàrí lásán láì tẹ ẹ lẹbà tàbí fomi mu ú.Oríṣi garí tí ó wà pàá pàá jùlọ ní orílẹ-èdè Nàìjíríà ni gàrí funfun àti gàrí pupa. 